השיחים הערבים מעניקים שיעור בעיתונות, הישראלים מנפקים יועץ תקשורת, בבלומברג מצטטים דברים שלא נאמרו, ב-TMZ נופלים בפח ולוקחים איתם את גון קנדי, ועוד חדשות תקשורת מהרשת העולמית
 שנתיים בדיוק אחרי שרופרט מרדוק קנה את ה"וול-סטריט גורנל", מביא המגזין "GQ" עשרות עדויות של עורכים וכתבים שעבדו בעיתון, המשחזרים את ימי המכירה, מנתחים את האירועים הדרמטיים שבאו אחריה ומסבירים מדוע בואו של מרדוק ל"גורנל" – אחד העיתונים הרציניים והחשובים בארצות-הברית – מסמל את סופה של העיתונות כפי שהכרנו אותה.  ובינתיים, רשת פוקס-ניוז, גם היא בבעלותו של מרדוק, מסיימת בתרועה את השנה הטובה ביותר בהיסטוריה שלה.  עורכי העיתון "Gulf News", שיוצא לאור באיחוד האמירויות הערביות ושאחד מבעליו הוא שר באיחוד, הורה לכתביו לנקוט שפה סלחנית וידידותית בסיקור הברדק הכלכלי שמשתולל בדובאי. ההנחיה מתווספת להחלטה של ראשי האיחוד מראשית החודש להסיר מדוכני המכירה גליונות של ה"סאנדיי טיימס" ו"הטיימס" שבהם פורסמה קריקטורה לגלגנית שכוונה כלפי שליט דובאי.  כתב של רשת בלומברג מואשם שניסה לשתול ציטוטים בפיו של המרואיין שלו, וזאת כדי להכפיש חברה שמתחרה במעסיקיו. ויש גם אימייל מפליל.  כך נראה העשור האחרון על-פי התוכנית של גון סטיוארט.  ה"Society of Professional Journalists" (ש"מגנה על העיתונות ומשפרת אותה מאז 1909") עשתה השבוע נו נו נו לרשת NBC על כך שהוציאה כ-70 אלף דולר כדי להטיס אדם המעורב במשפט משמורת מדובר ואת בנו מברזיל לארצות-הברית, וזאת כדי שכתב הערוץ יוכל לראיין אותם.  ובינתיים, ההולנדי האמיץ שעצר השבוע בדטרויט את המחבל עם הפצצה בתחתונים ניסה לעשות כמה גובות מהפרסום הלא צפוי, וספג על כך ביקורת חריפה. את המו"מ ניהל עבורו, כך מדווח "Gawker", חברו הישראלי המתגורר במיאמי.  אתר הרכילות הפופולרי "TMZ", שהיה הראשון לספר לעולם על מותו של מייקל גקסון, פירסם השבוע תמונה שערורייתית משנות השישים המוקדמות, שבה נראה לכאורה הנשיא האגדי והמנוח גון פ. קנדי בעודו מנמנם בכיף על היאכטה שלו, בזמן שארבע בחורות חשופות חזה, שאינן אשתו, חגות סביבו. עד כאן הכל טוב ויפה, למעט העובדה שכעבור זמן מה התברר שהברנש המתהולל שבתמונה כלל אינו קנדי.  הסטטיסטיקה אינה משקרת: ממש לא מומלץ להיות כתב פלילים במקסיקו.  במאי הקולנוע רומן פולנסקי, שמבלה את התקופה האחרונה במעצר בית בבקתת סקי בשווייץ, תובע 700 אלף ליש"ט מצלמי פפרצי נודניקים שלכדו אותו בעדשתם. הטענה: הוא לא אמר אקשן. מבט אחר לנושא סיפק השבוע ב"עין השביעית" גם רפי מן.  כולם, מסתבר, מסכימים: הנושא החם בתקשורת ב-2010 עומד להיות תוכן אינטרנטי בתשלום. האם הקוראים ישלמו? האם אילי התקשורת יתקפלו? בחודשים הקרובים תתחיל התמונה להתבהר. ועד אז, שתהיה לכולנו שנה טובה!